*Za ostala značenja, vidi The Italian Job (razvrstavanje).*

***The Italian Job*** (sh. *Italijanski posao*), u bivšoj Jugoslaviji prikazan pod naslovom ***Posao u Italiji***, je britanski akcijski film snimljen 1969. godine u režiji Petera Collinsona, poznat kao jedno od klasika žanra i najpopularnijih ostvarenja britanske kinematografije.

Protagonist, čiji lik tumači Michael Caine je profesionalni londonski kriminalac koji nakon izlaska iz zatvora doznaje za plan za spektakularnu pljačku u Torinu koji je izradio njegov italijanski kolega i prijatelj prije nego što ga je likvidirala lokalna mafija. Radnja prikazuje kako ga odlučuje izvesti, pri čemu mu pomoć iz zatvora pruža londonski gangsterski bos (čiji lik tumači Noël Coward), ali mu se suprostavljaju mafijaši (čijeg šefa tumači Raf Vallone).

Scenario za *The Italian Job* je napisao Troy Kennedy Martin i na njega je u znatnoj mjeri uticao antiestablišmentski duh tadašnjeg doba, ali i ironično prikazivanje britanskih kriminalaca kao patriota koji se sa njihovim italijanskim kolegama nadmeću poput fudbalskih reprezentacija. Film je također prožet sa dosta humora, a tome je doprinio i angažman popularnog komičara Bennyja Hilla kome je relativno malena, ali upečatljiva uloga profesora angažiranog za pomoć pri pljački bila jedan od najistaknutijih filmskih nastupa u karijeri. *The Italian Job* je, međutim, daleko snažniji dojam napravio antologijskim akcijskim scenama vožnje Mini Cooperima torinskim ulicama, ali isto tako antologijskom završnom scenom koja predstavlja jedan od najspektakularnjih cliffhangera u historiji filmske umjetnosti.

*The Italian Job* je godine 2003. dobio svoj remake u obliku istoimenog hollywoodskog filma, a 2012. je u Bollywoodu snimljena verzija pod naslovom *Players*.

Uloge
-----

| * Michael Caine ... Charlie Croker
* Noël Coward ... Mr. Bridger
* Benny Hill ... Profesor Simon Peach
* Raf Vallone ... Altabani
* Tony Beckley ... Camp Freddie
* Rossano Brazzi ... Roger Beckermann
* Maggie Blye ... Lorna
* Irene Handl ... Miss Peach
* John Le Mesurier ... Upravnik zatvora
* Fred Emney ... Birkinshaw
* John Clive ... Garage manager
* Graham Payn ... Keats
* Michael Standing ... Arthur
* Stanley Caine ... Coco
* Barry Cox ... Chris
* Harry Baird ... Big William
* George Innes ... Bill Bailey
* John Forgeham ... Frank
* Robert Powell ... Yellow
 | * Derek Ware ... Rozzer
* Frank Jarvis ... Roger
* David Salamone ... Dominic
* Richard Essame ... Tony
* Mario Valgoi ... Manzo
* Renato Romano ... Cosca
* Franco Norvelli ... Altabanijev vozač
* Robert Rietti ... Šef policije
* Timothy Bateson ... Zubar
* David Kelly ... Vicar
* Arnold Diamond ... Viši službenik u kompjuterskoj sobi
* Simon Dee ... Proizvođač košulja
* Alistair Hunter ... Warder (kino)
* Lana Gatto ... Mrs. Cosca
* John Morris ... Standin
* Louis Mansi ... Službenik u kompjuterskoj sobi
* Henry McGee ... Krojač
* Lelia Goldoni ... Mrs Beckermann
 |

Noël Coward, koji tumači lik Bridgera, bio je krsni kum režisera Petera Collinsona. Lik Bridgerovog pomoćnika Keatsa je tumačio Graham Payn, Cowardov dugogodišnji partner. Lana Gatto je bila umjetničko ime Hazel Collinson, supruge Petera Collinsona. Stanley Caine, brat Michaela Cainea se pojavljuje u ulozi jednog od članova Crockerove bande. Jednog od njenih članova tumači i Robert Powell u svojoj prvoj filmskoj ulozi. Frank Kelly se, također u prvoj filmskoj ulozi, pojavljuje kao jedan od zatvorskih čuvara. Američki distributer Paramount je, pak, htio da glavnu ulogu umjesto Cainea tumači Robert Redford.

Izvori
------

Vanjske veze
------------

* *The Italian Job* na sajtu IMDb
* *The Italian Job* na filmskoj bazi podataka TCM
* *The Italian Job* na Rotten Tomatoes-u ()
* Welcome to TheItalianJob.com
* Film Locations used in *The Italian Job* Arhivirano 2016-01-23 na Wayback Machine-u

| * p
* r
* u
Filmovi koje je režirao Peter Collinson |
| --- |
| 
* *The Penthouse* (1967)
* *Up the Junction* (1968)
* *The Long Day's Dying* (1968)
* *The Italian Job* (1969)
* *You Can't Win 'Em All* (1970)
* *Fright* (1971)
* *Straight On till Morning* (1972)
* *Innocent Bystanders* (1972)
* *The Man Called Noon* (1973)
* *Open Season* (1974)
* *And Then There Were None* (1974)
* *The Spiral Staircase* (1975)
* *Target of an Assassin* (1976)
* *The Sell Out* (1976)
* *Tomorrow Never Comes* (1978)
* *The Earthling* (1980)

 |